SET เหลือบวก 1 จุด ไม่ผ่าน 1,600 โบรกฯมองสัปดาห์ลุ้นขึ้นต่อ
SET เหลือบวก 1 จุด ไม่ผ่าน 1,600 โบรกฯมองสัปดาห์ลุ้นขึ้นต่อ
2 เม.ย. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,596.27 จุด เพิ่มขึ้น 1.15 จุด (+0.07%) มูลค่าการซื้อขาย 76,521.44 ล้านบาท
10 หุ้นดันดัชนีวันนี้

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งไซด์เวย์ พยายามที่จะขึ้นไปเหนือ 1,600 จุด ซึ่งหากยืนเหนือ 1,600 จุด ได้ก็จะสร้างโมเมนตัมเชิงบวก
โดยตลาดได้รับจิตวิทยาบวกจากต่างประเทศ ทั้งราคาน้ำมันที่ดีดตัวขึ้นตอบรับกลุ่มโอเปกพลัสเพิ่มกำลังการผลิตน้ำมันที่ไม่เร่งตัวอย่างที่ตลาดกังวล อีกทั้งอัตราผลตอบแทนพันธบัตร (Bond yield) สหรัฐฯก็ปรับตัวลงทำให้มีการเก็งกำไรหุ้นในกลุ่มชิ้นส่วนอิเล็คทรอนิกส์มากขึ้น และยังได้แรงเสริมจากบริษัทแห่งหนึ่งในแถบเอเชียที่ทำเซมิคอนดักเตอร์ได้ปรับราคาขายสินค้าขึ้น 30%
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบในกรอบ โดยมีหลายตลาดปิดทำการวันนี้ พร้อมให้ติดตามตัวเลขการจ้างงานนอกภาคเกษตรของสหรัฐฯคืนนี้
แนวโน้มการลงทุนในสัปดาห์หน้า นายกรภัทร กล่าวว่า ตลาดฯยังมีโอกาสปรับตัวขึ้นได้ โดยมีแนวรับ 1,580-1,570 จุด ส่วนแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
IRPC มูลค่าการซื้อขาย 5,221.74 ล้านบาท ปิดที่ 4.08 บาท เพิ่มขึ้น 0.22 บาท
DELTA มูลค่าการซื้อขาย   4,761.64 ล้านบาท ปิดที่ 353.00 บาท เพิ่มขึ้น 29.00 บาท
TOP มูลค่าการซื้อขาย 2,755.61 ล้านบาท ปิดที่  57.75 บาท ลดลง  2.50 บาท
GUNKUL มูลค่าการซื้อขาย 2,043.22 ล้านบาท ปิดที่   3.96 บาท เพิ่มขึ้น 0.22 บาท
BBL มูลค่าการซื้อขาย 1,938.42 ล้านบาท ปิดที่ 128.50 บาท เพิ่มขึ้น 0.50 บาท